internet vaartha 121 Views
ఇస్లామాబాద్‌ : భారత సైనికులు పాక్‌ ఆక్రమిత కాశ్వీర్‌లోకి ప్రవేశించి ఉగ్రవాదులపై సర్టికల్‌ స్ట్రయిక్స్‌చేసిన నేపథ్యంలో ఇటు భారత్‌ క్రికెటర్లు అటు పాకిస్థాన్‌ క్రికెటర్లు తమదైన శైలిలో స్పందిస్తున్నారు. తాజాగా పాకిస్థాన్‌ క్రికెటర్‌ షాహిద్‌ అఫ్రిదీ ఇదే అంశంపై స్పందించాడు. గతంలో అఫ్రిదీ భారత్‌లో పర్యటించిన సందర్బంగా తాను క్రికెట్‌ ఆడిన అన్ని దేశాల కంటే భారత్‌లో ఆడటమే గొప్పగా భావించానని వ్యాఖ్యలు చేసినసంగతి తెలిసిందే.ఆ సమ యంలో పాక్‌ యావత్తు ఆయనపై విరుచుకు పడింది. కొన్ని నెలల క్రితమే ఆయన తన క్రికెట్‌ జీవితానికి గుడ్‌ బై చెప్పారు.ప్రస్తుతం ఆయన సామాజిక సేవ కార్యక్రమాల్లో పాల్గొంటున్నారు. ఇరు దేశాల మధ్య చర్చల ద్వారా వివాదాలు పరిష్కరించుకోవాలని పేర్కొన్నాడు. ఒకపైపు ఈ విధంగా సమస్యలను పరిష్కరించుకునే అవకాశం ఉండగా మరోవైపు యుద్దంలాంటి పరిస్థితులు తలెత్తేలా వ్యవహరించడం ఎందుకు? అని అఫ్రిదీ ప్రశ్నించాడు. పాకిస్థాన్‌ శాంతికాముక దేశంగా ఆయన పేర్కొంటూ ఇండియాతో ఆ దేశం సత్సంబంధాలను కోరుకుంటుందని వివరించాడు.